SREDNJA ŠKOLA FRA ANDRIJE KAČIĆA MIOŠIĆA

BRELJANSKA 3

21300 MAKARSKA

**Protokol postupanja u uvjetima povezanima s COVID-19**

U Makarskoj, 04. rujna 2020.

**I.**

**Članovi Skupine na čelu s v.d. ravnatelja Evelin Bulić su Sanja Puharić, prof – psiholog: Anđela Divić, prof. – pedagog; te Antonela Kusić, prof. - satničar.**

Skupina svoj rad zasniva na dokumentu ***Modeli i preporuke za rad u uvjetima povezanima s COVID-19*** te preporukama sa sastanka Osnivača (SDŽ), lokalnog Stožera i epidemiološke službe i ravnatelja iz SDŽ. Sudionici prvog održanog sastanka su prijedloge i raspravu utemeljili na smjernicama na stranici 28 iz navedenoga dokumenta.

Srednja škola fra Andrije Kačića Miošića (nadalje Škola) nalazi se u zgradi na lokaciji Breljanska 3, 21300 Makarska. U školskoj zgradi djeluju još dvije škole s kojima Škola dijeli prostor. Škola radi u smjenama (jedan tjedan jutro, jedan tjedan popodne), a u suprotnoj smjeni rade ostale dvije škole. Zbog specifičnosti rada u školskoj zgradi, nastoji se u najvećoj mogućoj mjeri organizirati rad te na taj način smanjiti međusobne kontakte i spriječiti pojavu bolesti. Ravnatelji triju škola su na sastanku 28.8.2020. pokušali na najbolji mogući način dogovoriti rad i provođenje mjera.

 Škola nastavnu godinu počinje 7. rujna 2020. u popodnevnoj smjeni.

**Prvi radni dan** - Nastava počinje 7. rujna u 14 sati za učenike prvih razreda, u 14.35 sati za učenike drugih razreda, u 15.10 sati za učenike trećih razreda, te u 15.45 sati za učenike četvrtih razreda. Prvi nastavni blok-sat je Sat razrednika i trajat će 60 minuta za učenike svih razreda. Treći sat trajat će po 30 minuta.

Razrednici **prvih razreda** dočekat će učenike ispred **glavnog ulaza** i uputiti u njihovu učionicu. Sljedeće dane prvaši ulaze i izlaze iz škole prema položaju učionice i navedenom protokolu.

**Ostali dani** - Nastavni sat će trajati 40 minuta. Jutarnja smjena počinje u 8 /8.45 sati, a popodnevna u 14 /14.45 sati.

**II.**

*Protokol početka i završetka nastave, kao i odmora za razredne odjele s razmakom od 15 ili 30 minuta između odjela*.

S ciljem maksimalne provedbe epidemioloških mjera, uputa je da se učenici u najvećoj mogućoj mjeri zadržavaju u prostorima odvijanja nastave (učionicama i praktikumima), a predmetni nastavnici se izmjenjuju u učionicama.

Učenici su u školskim prostorima obavezni nositi maske, držati se kućnog reda i propisanih epidemioloških mjera.

Učenici marendu nose od kuće.

Korištenje toaleta je ograničeno – jedna osoba (izbjegavanje istovremenih odlazaka), a predmetni nastavnik voditi evidenciju napuštanja učionice.

Učenici su dužni izmjeriti si temperaturu prije odlaska u školu, te voditi evidencijski dnevnik.

**Nastavni sat traje 40 minuta, a pauza 5 minuta tijekom koje će se izvršiti potrebna izmjena predmetnih profesora**.

Učenici tijekom pauze neće napuštati učionice niti izlaziti izvan školskih prostora.

Svako kršenje kućnog reda i epidemioloških mjere podliježe izricanju pedagoških mjera.

Planiranjem satnice nastojat će se u najvećoj mogućoj mjeri onemogućiti istovremeno završavanje nastave po razredima zbog sprječavanja grupnih odlazaka i smanjenja kontakata.

Nastavnici i dežurni djelatnici će nadzirati kretanje u školskom prostoru.

Određeni dežurni djelatnik će biti zadužen za dezinfekciju pri ulasku u Školu, mjerenje temperature i evidenciju ulaska trećih osoba.

**III.**

**Predmeti će se održavati na način izmjene predmetnih profesora u najvećoj mogućoj mjer**i. S obzirom na specifičnost ustroja razreda, dio razreda će se seliti po predmetima u učionice, a drugi dio će ostati čekati predmetnog profesora.

Održavanje **nastave iz predmeta Njemački jezik (4a/b, 2l -nastavljači), Etika, te svih fakultativnih predmeta – DSD, Ruski jezik, Talijanski jezik će se izvoditi ONLINE preko platforme LOOMEN**. Nastava **TZK** će se odvijati u kombinaciji, odnosno jedan tjedan na **GRADSKOM SPORTSKOM CENTRU** po razrednim odjelima, a drugi tjedan **ONLINE preko platforme LOOMEN**

**IV.**

Skupina se usuglasila određivanjem *baza* za svaki razred prema dogovoru o korištenju učionica i razrednika koji unutar učionica održavaju nastavu iz svojih predmeta i prema općeobrazovnim predmetima.

Protokol ulaska i izlaska iz škole je predviđen prema slijedećem rasporedu:

- učenici koji koriste učionice 12, 15, 32, 35, 37, 43, 47 ulaze na **ULAZ 1 (glavni ulaz u zgradu),**

- učenici koji koriste učionice 21, 23, 24, 25 ulaze na **ULAZ 2 (parkiralište),**

- učenici koji koriste učionice 48, 49, 50, 51 ulaze na **ULAZ 3 (kraj učionice broj 25),**

- učenici koji koriste učionice 1, 3, 4, 6, 7 ulaze na **ULAZ 4 (kraj učionice broj 1).**

Popis učionica i razreda dostupan je na web stranici škole, a bit će objavljen i na ulazima u školu.

Ovaj raspored vrijedi za prvi nastavni dan i za ubuduće.

Ravnatelj ***utvrđuje*** *mogućnost uklanjanja* ***suvišnog namještaja*** *s ciljem povećanja prostora za preporučeni razmak među učenicima* i organiziranjem dodatnog prostora za organiziranje nastave.

**V.**

**Nastavna godina počinje 7. rujna 2020. u popodnevnoj smjeni od 14h**. Razrednici će prvi dan dočekati učenike:

* **prvi razredi će doći u 14:00 sati ispred škole** na zbornom mjestu (glavni ulaz) gdje će ih dočekati razrednici. Razrednici zatim vode učenike u učionice prema rasporedu iz točke IV. U učionicama će učenici dobiti dvije zaštitne maske.
* **drugi, treći i četvrti razredi dolaze ispred škole prema planiranom rasporedu iz točke IV.** U učionicama će učenici dobiti dvije zaštitne maske.

Na svakom ulazu će se nalaziti sredstva za dezinfekciju.

Nastavnici su obavezni doći najmanje 15 minuta ranije u Školu, radi mjerenja tjelesne temperature, te dežurstva prema unaprijed predviđenom rasporedu.

Dolazak drugih nastavnika i stručnih suradnika nije predviđen zbog poštivanja epidemioloških mjera.

Razrednici će učenike obavijestiti o kućnom redu i organizaciji kretanja u školskim prostorima. Također će sve informacije biti dostupne i na školskim mrežnim stranicama.

**VI.**

Evidenciju ulaska i izlaska u školsku zgradu će u knjizi posjeta voditi školska portirka Sandra Ravlić.

Dolazak će biti potrebno prethodno najaviti telefonskim putem o čemu će se dostaviti javna obavijest na školskim mrežnim stranicama i oglasnoj ploči.

**VII.**

Skupina će o rezultatima i odlukama usvojenim na sastancima obavijestiti:

* Školski odbor
* Vijeće roditelja
* Osnivača

Skupina će sve relevantne informacije o organizaciji nastave i uvjetima rada objaviti i putem mrežnih stranica.

Dodatne odluke i informacije će se donositi na budućim sastancima Skupine, a u skladu s trenutačnom situacijom i potrebama organizacije rada.

v.d. ravnatelj Evelin Bulić

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_